CELEX: 32020D2039
Language: lv
Date: 2020-12-09 00:00:00
Title: Komisijas Īstenošanas lēmums (ES) 2020/2039 (2020. gada 9. decembris), ar kuru konkrētām dalībvalstīm piešķir atkāpes no Komisijas Īstenošanas regulu (ES) 2019/2240 un (ES) 2019/2241 piemērošanas (izziņots ar dokumenta numuru C(2020) 8602) (Autentisks ir tikai teksts dāņu, holandiešu, horvātu un poļu valodā)

11.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 416/52
               
            
         KOMISIJAS ĪSTENOŠANAS LĒMUMS (ES) 2020/2039
         (2020. gada 9. decembris),
         ar kuru konkrētām dalībvalstīm piešķir atkāpes no Komisijas Īstenošanas regulu (ES) 2019/2240 un (ES) 2019/2241 piemērošanas
         
            
               (izziņots ar dokumenta numuru C(2020) 8602)
            
         
         (Autentisks ir tikai teksts dāņu, holandiešu, horvātu un poļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1700 (2019. gada 10. oktobris), ar ko izveido vienotu ietvaru Eiropas statistikai par personām un mājsaimniecībām, kuras pamatā ir no izlasēm savākti dati individuālā līmenī, ar ko groza Eiropas Parlamenta un Padomes Regulas (EK) Nr. 808/2004, (EK) Nr. 452/2008 un (EK) Nr. 1338/2008 un ar ko atceļ Eiropas Parlamenta un Padomes Regulu (EK) Nr. 1177/2003 un Padomes Regulu (EK) Nr. 577/98 (1), un jo īpaši tās 19. panta 1. punktu,
         tā kā:
         
                     (1)
                  
                  
                     Saskaņā ar Regulas (ES) 2019/1700 19. panta 5. punktu trīs mēnešu laikā pēc Komisijas Īstenošanas regulu (ES) 2019/2240 (2) un (ES) 2019/2241 (3) spēkā stāšanās dienas Dānija, Horvātija, Nīderlande un Polija iesniedza pieprasījumus piešķirt atkāpes.
                  
               
                     (2)
                  
                  
                     Komisijai sniegtā informācija liecina, ka Dānijas, Horvātijas, Nīderlandes un Polijas pieprasījumus pamato nepieciešamība veikt būtiskus pielāgojumus valstu administratīvajās un statistikas sistēmās, lai nodrošinātu atbilstību Īstenošanas regulām (ES) 2019/2240 un (ES) 2019/2241.
                  
               
                     (3)
                  
                  
                     Tādēļ Dānijai, Horvātijai, Nīderlandei un Polijai būtu jāpiešķir pieprasītās atkāpes.
                  
               
                     (4)
                  
                  
                     Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Pielikumā izklāstītās atkāpes no Īstenošanas regulām (ES) 2019/2240 un (ES) 2019/2241 piešķir tajā uzskaitītajām dalībvalstīm.
         
         
            2. pants
            Šis lēmums ir adresēts Dānijas Karalistei, Horvātijas Republikai, Nīderlandes Karalistei un Polijas Republikai.
         
         
            Briselē, 2020. gada 9. decembrī
            
               
                  Komisijas vārdā –
               
               
                  Komisijas loceklis
               
               Paolo GENTILONI
            
         
         
            (1)  OV L 261 I, 14.10.2019., 1. lpp.
         
         
            (2)  Komisijas Īstenošanas regula (ES) 2019/2240 (2019. gada 16. decembris), ar ko saskaņā ar Eiropas Parlamenta un Padomes Regulu (ES) 2019/1700 precizē datu kopas tehniskos aspektus, nosaka informācijas nosūtīšanas tehniskos formātus un precizē kvalitātes ziņojumu detalizētu sagatavošanas kārtību un saturu par izlases apsekojuma organizēšanu darbaspēka jomā (OV L 336, 30.12.2019., 59. lpp.).
         
            (3)  Komisijas Īstenošanas Regula (ES) 2019/2241 (2019. gada 16. decembris), ar ko saskaņā ar Eiropas Parlamenta un Padomes Regulu (ES) 2019/1700 apraksta mainīgos lielumus un laikrindu garumu, kvalitātes prasības un detalizācijas pakāpi mēneša bezdarba datu nosūtīšanai (OV L 336, 30.12.2019., 125. lpp.).
      
      
         
            PIELIKUMS
            
               Atkāpes no Īstenošanas regulas (ES) 2019/2240
            
            
                        Attiecīgais noteikums
                     
                     
                        Dalībvalsts
                     
                     
                        Piešķirtais atkāpes piemērošanas periods
                     
                     
                        Atkāpes darbības joma
                     
                  
                        3. pants (Mainīgo lielumu apraksts) un I pielikums
                     
                     
                        Horvātija
                     
                     
                        1 gads (2021. g.)
                     
                     
                        Mainīgo lielumu INCGROSS (Bruto samaksa no pamatdarba) un INCGROSS_F (Karogs bruto samaksai no pamatdarba) nosūtīšana kā neto summu nevis kā bruto summu.
                     
                  
                        3. pants (Mainīgo lielumu apraksts) un I pielikums
                     
                     
                        Horvātija
                     
                     
                        1 gads (2021. g.)
                     
                     
                        Mainīgā lieluma HATFIELD (Augstākā sekmīgi pabeigtā izglītības līmeņa joma) nosūtīšana saskaņā ar ISCED-F 2013 kā divciparu kodu nevis kā trīsciparu kodu.
                     
                  
                        6. panta 2. punkts (Detalizēti izlases raksturlielumi)
                     
                     
                        Nīderlande
                     
                     
                        1 gads (2021. g.)
                     
                     
                        Vienmērīgs izlases sadalījums:
                        
                                    —
                                 
                                 
                                    Visa valsts izlase pārskata gadam netiks vienmērīgi sadalīta uz visiem gada pārskata ceturkšņiem.
                                 
                              
                                    —
                                 
                                 
                                    Katrā pārskata ceturksnī visa ceturkšņa izlase netiks vienmērīgi sadalīta uz visām ceturkšņa pārskata nedēļām.
                                 
                              
                  
                        9. panta 2. punkts (Kopīgi standarti attiecībā uz labošanu, imputāciju, svēršanu un novērtēšanu)
                     
                     
                        Polija
                     
                     
                        2 gadi (2021. un 2022. g.)
                     
                     
                        Mainīgā lieluma INCGROSS (Bruto samaksa no pamatdarba) nosūtīšana bez statistiskās imputācijas attiecībā uz ieraksta neatbildētību.
                        Laboto datu nosūtīšana ar imputāciju par 2021. un 2022. gadu notiks kopā ar 2023. gada datu nosūtīšanu, proti, 2025. gada martā.
                     
                  
               Atkāpes no Īstenošanas regulas (ES) 2019/2241
            
            
                        Attiecīgais noteikums
                     
                     
                        Dalībvalsts
                     
                     
                        Piešķirtais atkāpes piemērošanas periods
                     
                     
                        Atkāpes darbības joma
                     
                  
                        4. panta 1. punkta a) apakšpunkts (Nosūtīšanas termiņi)
                     
                     
                        Dānija
                     
                     
                        3 gadi (2021.–2023. g.)
                     
                     
                        Mēneša bezdarba datus par novembra mēnesi nosūta līdz nākamā gada 4. janvārim.
                     
                  
                        6. panta 1. punkts (Avoti un metodes)
                     
                     
                        Horvātija
                     
                     
                        1 gads (2021. g.)
                     
                     
                        To avotu un metožu aprakstu, kuras izmantotas, lai apkopotu mēneša bezdarba ievaddatus, nosūta līdz 2021. gada 31. decembrim.